بعد ان نشر مثقفون لائحة توقيعات كتدعو الدولة للتدخل ضد محاضرات غادي يلقيها الشيخ المصري عمر عبد الكافي بسبب اتهامو بالعنصرية و الدجل و ترويج خطاب الجهل، كان من ابرز المعارضين لهاد اللائحة الكاتب المعروف محمد -الناجي اللي قال انه يحبذ المواجهة الفكرية بدل المنع. وفي هذا الاطار كتب عبد اللطيف اكنوش الاستاذ الباحث تدوينة كايقول فيها “حذاري...المثقف ماشي شغلو الحفاظ على النظام العام، وماشي شغلو في أعمال الدولة!!” و يضيف : استغربت ملي شفت بعض المثقفين كايوققعو عريضة ضد مجيء واحد الجرتيلة “إسلامي” مصري سميتو عمر عبد الكافي باش مايجيش يحاضر في مسرح محمد الخامس! شخصيا كايبان ليا بللي قرار حضورو للمغرب أو عدم حضورو من اختصاص مصالح الدولة للي منذورة باش تحافظ على النظام العام من خطابات دعاة التحريض على العنف إيلى كان هاذ خينا من دعاة التحريض على العنف...” و اضاف : “أما إيلى كان من صحاب “غا آجي آدرقوش ودوي”، فمن المفروض في المثقفين أنهوم يجاوبوه ويعرريوه بالحجة العلمية وليس بالحجة السلطوية، ماشي يحررضو مصالح الدولة على أشياء ماكتدخلش في اختصاصهوم كمثقفين...” 
أكَنوش: الدولة هي اللي خص تقرر واش يحضر الشيخ عبد الكافي ولا يتمنع ماشي المثقفين